เงินบาทอ่อนค่า รอแถลงตัวเลขศก.
เงินบาทเปิด 29.83/85 อ่อนค่า ตลาดรอดูตัวเลข GDP สภาพัฒน์-ประชุม กนง.
20 พ.ค. 2556

เงินบาทเปิด 29.83/85 อ่อนค่า ตลาดรอดูตัวเลข GDP สภาพัฒน์-ประชุม กนง.           นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 29.83/85  บาท/ดอลลาร์ ปรับตัวอ่อนค่าจากปิดตลาดเมื่อเย็นวันศุกร์ที่ระดับ 29.75/77 บาท/ดอลลาร์ นักลงทุนยังรอปัจจัยใหม่เข้ามา          "เงินบาทเปิดตลาดเช้านี้อ่อนค่าจากเย็นวันศุกร์ตาม dollar index หลังจากนั้นมีแรงซื้อเข้ามาจนขึ้นไปอยู่ที่ 29.90 บาท/ดอลลาร์ ก่อนที่จะตกลงมาอยู่ที่ 29.86/87 บาท/ดอลลาร์ " นักบริหารเงิน กล่าว          นักลงทุนรอดูสำนักงานคณะกรรมการพัฒนาการเศรษฐกิจและสังคมแห่งชาติ(สศช.) แถลงตัวเลขผลิตภัณฑ์มวลรวมในประเทศ(GDP) ไตรมาสแรก และแนวโน้มปี 2556 ในวันนี้ รวมถึงการประชุมผลประชุมของคณะกรรมการนโยบายการเงิน(กนง.) ในสัปดาห์หน้า          นักบริหารเงิน ประเมินกรอบเงินบาทในวันนี้จะเคลื่อนไหวในกรอบระหว่าง 29.75-29.95 บาท/ดอลลาร์